**Проект**

**Наредба за изменение и допълнение на Наредба № Н-3 от 7.04.2009 г. за необходимите мерки за изпълнението и прилагането на Регламент (ЕС) № 165/2014 на Европейския парламент и на Съвета от 4 февруари 2014 г. относно тахографите в автомобилния транспорт, за отмяна на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт и за необходимите мерки за изпълнението и прилагането на Регламент (ЕО) № 561/2006 на Европейския парламент и на Съвета от 15 март 2006 г. за хармонизиране на някои разпоредби от социалното законодателство, свързани с автомобилния транспорт, за изменение на Регламенти (ЕИО) № 3821/85 и (ЕО) № 2135/98 на Съвета и за отмяна на Регламент (ЕИО) № 3820/85 на Съвета**

### *(загл. изм. – ДВ, бр. 15 от 2016 г.) (обн., ДВ, бр. 31 от 2009 г., изм. и доп., бр. 33 от 2011 г., изм., бр. 15 от 2016 г., доп., бр. 74 от 2019 г.)*

**§ 1.** В чл. 12 се правят следните изменения:

1. Алинея 1 се изменя така:

„(1) Заявление за издаване на карта на водач се подава чрез информационна система на Изпълнителна агенция „Автомобилна администрация“ в центровете за административно обслужване на агенцията, за което се представят следните документи:

1. валидна лична карта на български гражданин или документ за продължително или постоянно пребиваващ на територията на Република България чужденец, издаден съгласно Закона за българските лични документи на лицето, на което ще бъде издадена картата;

2. валидно свидетелство за управление на моторно превозно средство, издадено в Република България или от друга държава – член на Европейския съюз, или от друга държава – страна по Споразумението за Европейското икономическо пространство, или от Конфедерация Швейцария;

3. снимка, отговаряща на следните изисквания:

а) размер – 45/35 mm;

б) изобразеното на снимката лице да е заснето фронтално;

в) височината на изобразеното лице от брадата до върха на главата е между 25/35 mm“.

1. Алинея 2 се изменя така:

„(2) Заявлението по ал. 1 може да бъде подадено и по електронен път, с квалифициран електронен подпис, чрез електронния портал за заявяване на административни услуги на Изпълнителна агенция „Автомобилна администрация“.

1. Алинея 3 се отменя.
2. Алинея 4 се изменя така:

„(4) Заявлението по ал. 1 се подава от водача или от упълномощено от него лице по реда на чл. 18 от Административнопроцесуалния кодекс“.

1. Алинея 5 се изменя така:

„(5) При подаване на заявлението по ал. 1 в център за административно обслужване на агенцията служителят:

1. проверява самоличността на заявителя;

2. проверява документите по ал. 1;

3. попълва данните от предоставените документи и предоставя на заявителя попълненото заявление за проверка на данните и подпис“.

1. Алинея 6 се изменя така:

„(6) При установени непълноти или нередовности в подаденото заявление, изпълнителният директор на Изпълнителна агенция „Автомобилна администрация“ уведомява заявителя за това и определя 10-дневен срок за отстраняването на посочените несъответствия“.

**§ 2.** В чл. 13 се правят следните изменения и допълнения:

1. Алинея 1 се изменя така:

 „(1) Картата на водач се получава лично от водача или от упълномощено от него лице по реда на чл. 18 от Административнопроцесуалния кодекс в посочен от заявителя център за административно обслужване на агенцията. Картата на водач може да бъде получена и на посочен от заявителя адрес чрез лицензиран пощенски оператор за сметка на заявителя“.

1. Алинея 2 се изменя така:

„(2) Картата на водача се получава след подписване на двустранен приемно-предавателен протокол. При изпращане на адрес чрез лицензиран пощенски оператор пратката се изпраща с обратна разписка“.

3. В ал. 3 след думите „картата на водача“ се добавя „в център за административно обслужване на агенцията“.

**§ 3.** В чл. 14, ал. 1 се създава т. 3:

 „3. е заплатило такса, определена с акт на Министерския съвет и стойността на картата на водача“.

**§ 4.** В чл. 16 се правят следните изменения:

1. Алинея 1 се изменя така:

„(1) Заявление за издаване на карта на превозвач се подава чрез информационна система на Изпълнителна агенция „Автомобилна администрация“ в центровете за административно обслужване на агенцията, за което се представят следните документи:

1. валидна лична карта на български гражданин или документ за продължително или постоянно пребиваващ на територията на Република България чужденец, издаден съгласно Закона за българските лични документи на лицето, на което ще бъде издадена картата;
2. копие на справка за приети уведомления по [чл. 62, ал. 3 от Кодекса на труда](https://web.apis.bg/p.php?i=491209&b=0#p5988269) за заявителите, които не са собственици; не се изисква представянето на справка, когато се касае за договор, сключен с работодател по смисъла на [§ 1, т. 1 от Кодекса на труда](https://web.apis.bg/p.php?i=491209&b=0#p43956854), като в тези случаи Изпълнителна агенция „Автомобилна администрация“ извършва служебна проверка на обстоятелството в регистъра на уведомленията за сключване, изменение или прекратяване на трудовите договори и уведомленията за промяна на работодател, воден в Националната агенция за приходите“.

2. Алинея 2 се изменя така:

„(2) Заявлението по ал. 1 може да бъде подадено и по електронен път, с квалифициран електронен подпис, чрез електронния портал за заявяване на административни услуги на Изпълнителна агенция „Автомобилна администрация“.

3. Алинея 3 се отменя.

4. Алинея 4 се изменя така:

„(4) Заявлението по ал. 1 се подава от:

1. превозвача или упълномощено от него лице по реда на чл. 18 от Административнопроцесуалния кодекс;

2. лицето, извършващо превоз за собствена сметка или упълномощено от него лице по реда на чл. 18 от Административнопроцесуалния кодекс;

3. лицето, на което ще бъде издадена картата, при изрично упълномощаване от лицата по т. 1 или т. 2.“

1. Алинея 5 се изменя така:

„(5) При подаване на заявлението по ал. 1 в център за административно обслужване на агенцията служителят:

1. проверява самоличността на заявителя;

2. проверява документите по ал. 1;

3. попълва данните от предоставените документи и предоставя на заявителя попълненото заявление за проверка на данните и подпис“.

1. Алинея 6 се изменя така:

„(6) При установени непълноти или нередовности в подаденото заявление, изпълнителният директор на Изпълнителна агенция „Автомобилна администрация“ уведомява заявителя за това и определя 10-дневен срок за отстраняването на посочените несъответствия“.

**§ 5.** В чл. 17 се правят следните изменения и допълнения:

1. Алинея 1 се изменя така:

 „(1) Картата на превозвача се получава лично от лицата, посочени в чл. 16, ал. 4, в посочен от заявителя център за административно обслужване на агенцията. Картата на превозвач може да бъде получена и на посочен от заявителя адрес чрез лицензиран пощенски оператор за сметка на заявителя“.

2. Алинея 2 се изменя така:

„(2) Картата на превозвача се получава след подписване на двустранен приемно-предавателен протокол. При изпращане на адрес чрез лицензиран пощенски оператор пратката се изпраща с обратна разписка“.

3. В ал. 3 след думите „картата на превозвача“ се добавя „в център за административно обслужване на агенцията“.

**§ 6.** В чл. 18, ал. 3 след думата „срок“ се добавя „до“.

**§ 7.** Член 19 се изменя така:

„**Чл. 19.** Картата на превозвач се изработва по образец (приложение № 5) след заплащането на такса, определена с акт на Министерския съвет и на стойността на картата на превозвача и се издава със срок на валидност 5 години“.

**§ 8.** В чл. 20 се правят следните изменения:

1. Алинея 1 се изменя така:

„(1) Заявление за издаване на карта за монтаж и настройки се подава чрез информационна система на Изпълнителна агенция „Автомобилна администрация“ в центровете за административно обслужване на агенцията, за което се представят следните документи:

1. копие на удостоверение за регистрация по чл. 35, ал. 3 от Наредба № РД-16-1054 от 2008 г. за одобряване на типа на тахографи и тахографски карти и за изискванията, условията и реда за регистрация на лицата, които извършват монтаж, проверка или ремонт на тахографи (ДВ, бр. 91 от 2008 г.) (Наредба № РД-16-1054), с което се дават права за монтаж, проверка и ремонт на дигитални тахографи;
2. валидна лична карта на български гражданин или документ за продължително или постоянно пребиваващ на територията на Република България чужденец, издаден съгласно Закона за българските лични документи на лицето, на което ще бъде издадена картата;
3. копие на справка за приети уведомления по [чл. 62, ал. 3 от Кодекса на труда](https://web.apis.bg/p.php?i=491209&b=0#p5988269) за заявителите, които не са собственици; не се изисква представянето на справка, когато се касае за договор, сключен с работодател по смисъла на [§ 1, т. 1 от Кодекса на труда](https://web.apis.bg/p.php?i=491209&b=0#p43956854), като в тези случаи Изпълнителна агенция „Автомобилна администрация“ извършва служебна проверка на обстоятелството в регистъра на уведомленията за сключване, изменение или прекратяване на трудовите договори и уведомленията за промяна на работодател, воден в Националната агенция за приходите“.

 2. Алинея 2 се изменя така:

„(2) Заявлението по ал. 1 може да бъде подадено и по електронен път, с квалифициран електронен подпис, чрез електронния портал за заявяване на административни услуги на Изпълнителна агенция „Автомобилна администрация“.

3. Алинея 3 се отменя.

1. Алинея 4 се изменя така:

„(4) Заявлението по ал. 1 се подава от:

1. лицето, което притежава удостоверение за регистрация по [чл. 35, ал. 3 от Наредба № РД-16-1054](https://web.apis.bg/p.php?i=314164&b=0#p3886779), с което се дават права за монтаж, проверка и ремонт на дигитални тахографи или от упълномощено от него лице по реда на чл. 18 от Административнопроцесуалния кодекс;

2. лицето, на което ще бъде издадена картата, при изрично упълномощаване от лицето по т. 1 по реда на чл. 18 от Административнопроцесуалния кодекс“.

1. Алинея 5 се изменя така:

„(5) Служител от център за административно обслужване на Изпълнителна агенция „Автомобилна администрация“:

1. проверява самоличността на заявителя, когато заявлението се подава в център за административно обслужване на агенцията;

2. проверява документите по ал. 1;

3. попълва данните от предоставените документи и предоставя на заявителя попълненото заявление за проверка на данните и подпис.“

1. Алинея 6 се изменя така:

„(6) При установени непълноти или нередовности в подаденото заявление, изпълнителният директор на Изпълнителна агенция „Автомобилна администрация“ уведомява заявителя за това и определя 10-дневен срок за отстраняването на посочените несъответствия“.

**§ 9.** В чл. 21 се правят следните изменения и допълнения:

1. Алинея 1 се изменя така:

„(1) Картата за монтаж и настройки и кодът за достъп до картата се получават лично от лицето, на което е издадена картата или от упълномощено от него лице по реда на чл. 18 от Административнопроцесуалния кодекс в посочен от заявителя център за административно обслужване на агенцията. Картата за монтаж и настройки може да бъде получена и на посочен от заявителя адрес чрез лицензиран пощенски оператор за сметка на заявителя“.

1. Алинея 2 се изменя така:

„(2) Картата за монтаж и настройки и кодът за достъп до картата се получават след подписване на двустранен приемно-предавателен протокол. При изпращане на адрес чрез лицензиран пощенски оператор пратката се изпраща с обратна разписка“.

1. В ал. 3 след думите „картата за монтаж и настройки и кодът за достъп до картата“ се добавя „в център за административно обслужване на агенцията“.

**§ 10.** В чл. 22, ал. 1 след думата „надзор“ се добавя „след заплащане на такса, определена с акт на Министерския съвет и стойността на картата за монтаж и настройки“.

**§ 11.** В чл. 29, ал. 3, т. 3 се отменя.

**§ 12.** В чл. 30 се правят следните изменения и допълнения:

1. В ал. 1, т. 2 след думата „срок“ се добавя „до“.
2. В ал. 1, т. 3 след думата „срок“ се добавя „до“.
3. В ал. 2 думите „едно от регионалните звена“ се заменят с „един от центровете за административно обслужване“.

**§ 13.** В чл. 31 се правят следните изменения:

1. В ал. 2:

а) в основния текст думите „по образец (приложение № 9)“ се заменят с „чрез информационна система на Изпълнителна агенция „Автомобилна администрация“ в центровете за административно обслужване на агенцията или по електронен път, с квалифициран електронен подпис, чрез електронния портал за заявяване на административни услуги на Изпълнителна агенция „Автомобилна администрация“.

б) т. 1 думите „по образец (приложение № 10)“ се заличават.

1. Алинея 3 се изменя така:

„(3) При получаването на новата карта за дигитален тахограф съществуващата карта се предава в съответния център за административно обслужване на Изпълнителна агенция „Автомобилна администрация“. Когато е заявено получаване на картата за дигитален тахограф чрез лицензиран пощенски оператор, съществуващата карта се предава при подаване на заявлението за издаване на новата карта за дигитален тахограф или в срок до 10 дни след получаване на новата карта“.

**§ 14.** В чл. 34, ал. 2 думите „хартиен и“ се заличават.

**§ 15.** В чл. 36, ал. 2 се отменя.

### **§ 16**. Параграф 2 от Допълнителните разпоредби се отменя.

### **§ 17**. Приложение № 2 към чл. 12, ал. 1 се отменя.

### **§ 18**. Приложение № 4 към чл. 16, ал. 1 се отменя.

### **§ 19**. Приложение № 6 към чл. 20, ал. 1 се отменя.

### **§ 20**. Приложение № 9 към чл. 31, ал. 2 се отменя.

### **§ 21**. Приложение № 10 към чл. 31, ал. 2, т. 1 се отменя.

**Заключителна разпоредба**

### **§ 22**. Наредбата влиза в сила от деня на обнародването ѝ в „Държавен вестник“.

**Георги Гвоздейков**

*Министър на транспорта и съобщенията*